open-index/open-wikipedia-markdown huggingface dataset:
Taimekasvatus

**Taimekasvatus** on põllumajandusharude rühm, mis tegeleb kultuurtaimede kasvatamisega.

## Põllukultuuride loend
### Teraviljad
*Eestis kasvatatavad: nisu, rukis, oder, kaer, mais, tatar, tritikale.
*Mujal kasvatatavad: hirss, riis, sorgo, Abessiinia lembehein ehk teff.

### Kaunviljad
*Eestis kasvatatavad: hernes, uba, aeduba, lääts.

### Tehnilised kultuurid
#### Tärklisekultuurid
*Eestis kasvatatavad: harilik kartul.
*Mujal kasvatatavad: bataat, maniokk.

#### Kiukultuurid

*Eestis kasvatatavad: lina, kanep.
*Mujal kasvatatavad: puuvill.

#### Kautšukitaimed
*Mujal kasvatatavad: kautšukipuu.

#### Õlikultuurid
*Eestis kasvatatavad: raps, rüps, päevalill, õlilina.
*Mujal kasvatatavad: soja, maapähkel ehk arahhis, oliivipuu, seesam.

#### Suhkrukultuurid
*Eestis kasvatatavad: suhkrupeet.
*Mujal kasvatatavad: suhkruroog, suhkrusorgo, suhkruvaher.

### Maitsekultuurid
*Eestis kasvatatavad: tubakas, magun.
*Mujal kasvatatavad: teepõõsas, kohvipuu, harilik kakaopuu, tubakas.

### Ravimtaimed
*Eestis kasvatatavad: kummel
*Mujal kasvatatavad: ženšenn

### Ilutaimed
*Eestis kasvatatavad: tulp
*Mujal kasvatatavad: kuninglik strelitsia

### Aedviljad
*Eestis kasvatatavad: kapsas, lillkapsas, tomat, kurk, kõrvits.
*Mujal kasvatatavad: paprika, arbuus, melon.

### Juurviljad
*Eestis kasvatatavad: porgand, kaalikas, peet, naeris, rõigas, redis, sibul, küüslauk, maapirn.

### Puuviljad
*Eestis kasvatatavad: õun, pirn, ploom, kirss, maguskirss, murel, kreek, viinamari, sarapuupähkel, aktiniidia, must leeder, ebaküdoonia, viltkirss.
*Mujal kasvatatavad: apelsin, mandariin, sidrun, aprikoos, virsik, granaatõun, granadill, hurmaa, laim, greip, pomel, sviiti, mango, kakaouba, kohviuba, kiivi, nektariin, papaia, küdoonia, dattel, viigimari, jujuub, jaka, longan, sapotill, mangostan, kerimoia, litši, nispero, kumkvaat, tangeriin, klementiin, satsuma, mandel, kreeka pähkel, koolapähkel, kastan, durian, kookospähkel, rambutan, musivili, tähtvili, alõtša, bilimbi, guajaav, tamarillo, oga-annoona, soomusannoona, porss, malpiigia, tamarind, rotangpalmi vili, feihoa (draakonivili, ananass, banaan).

### Marjad
*Eestis kasvatatavad: punane sõstar, must sõstar, valge sõstar, karusmari, aedvaarikas, aedmaasikas, must aroonia, ebaküdoonia, astelpaju, pampel, kultuurmustikas, jõhvikas, pohl, neegus, mesimurakas, rabamurakas, põldmurakas, kännasmustikas, kuldsõstar, lodjapuu, viirpuu, pihlakas, toompihlakas, tuhkpihlakas, pooppuu, kukerpuu, muulukas, kuumaasikas.

## Vaata ka
*rohumaaviljelus
*põllundus
*aiandus
*iluaiandus
*metsandus
*sordiaretus
Eesti käpalised

Eestis kasvab 37 liiki käpalisi, millele lisandub mitu alamliiki.

Kõik Eesti käpalised on looduskaitse all alates 1983. aastast. Eriti ohustatud ja I kaitsekategooriasse kuuluvad: lehitu pisikäpp, lääne-sõrmkäpp, puhtu sõrmkäpp ja rohekas õõskeel.

## Ajalugu

2003. aastal leiti saaremaa sõrmkäpp, mida kohati peetakse küll ka lääne-sõrmkäpa alamliigiks.

Varem arvati Eestis kasvavat Ruthe sõrmkäpp, aga 2005. aastal uurisid Puhtus kasvavat populatsiooni Pierre Delforge ja Carolus Adrianus Johannes Kreutz, kellest viimane kirjeldas seda eraldi liigina 2007. aastal, andes talle nimeks *Dactylorhiza vironii*.

2015. aasta alguse seisuga arvati Eestis esinevat 35 liiki käpalisi koos kahe alamliigiga.

2021. aastal leiti Saaremaalt kasvamas leeder-sõrmkäpp (*Dactylorhiza sambucina*), mida varem loeti hävinuks.

## Liigid

Lisaks kasvab Eestis neli **alamliiki**:
*kollakas sõrmkäpp – kahkjaspunase sõrmkäpa alamliik (*Dactylorhiza incarnata ssp. ochroleuca*)
*lõuna-jumalakäpp – jumalakäpa alamliik (*Orchis mascula* subsp. *speciosa*)
*täpiline sõrmkäpp – kahkjaspunase sõrmkäpa alamliik (*Dactylorhiza incarnata ssp. cruenta*)
*väikeselehine neiuvaip – laialehise neiuvaiba alamliik (*Epipactis helleborine* subsp. *orbicularis*)

## Oletatavad liigid
Eestis võimalikud, kuid praegu ühegi teadaoleva leiukohata liigid:
*Haldjaking (*Calypso bulbosa*) – Eestile lähimad kohad Soomes ja Venemaal
*Lutikkäpp (*Orchis coriophora*) – Eestis varem esinenud.

## Eesti liikidega perekonnad

## Vaata ka
* Aasta orhidee
* Eesti Orhideekaitse Klubi

## Viited

## Kirjandus
* *[https://www.kaoraamat.ee/aastaraamat-2013.pdf Käoraamat: Orhideeaasta 2013]* Tallinn: MTÜ Käoraamat 2014
* *[https://www.kaoraamat.ee/aastaraamat-2014.pdf Käoraamat: Orhideeaasta 2014]* Tallinn: MTÜ Käoraamat 2015
* Rainar Kurbel ja Toomas Hirse. *Eesti orhideede käsiraamat*. Tallinn: MTÜ Käoraamat 2017. ISBN 9789949817450

## Välislingid

* Eesti Orhideekaitse Klubi
Koorifestival Tallinn

**Koorifestival Tallinn** on alates 1972. aastast üle aasta Tallinnas toimuv Eesti ainus rahvusvaheline koorikonkurss, kuhu on osalema kutsutud kõik kooriliigid üle kogu maailma. Festivali korraldab alates asutamisest 1982. aastal Eesti Kooriühing.

## Tallinn 2005
**Grand prix** – Voces Musicales (Eesti, dirigent Risto Joost)

**Renessanss- ja barokkmuusika**
*I – Kammerkoor Hiljaa Ensemble (Soome, dirigent Titta Lampela)
*II – Kammerkoor Voces Musicales
*III – Tallinna Ülikooli kammerkoor (Eesti, dirigendid Aivar Leštšinski ja Merike Aarma)

**19. sajandi romantism**
*I – Coro Polifonico di Ruda (Itaalia, dirigent Fabiana Noro)
*II – Estonia Seltsi Segakoor (Eesti, dirigent Heli Jürgenson)
*III – Hämäläis-Osakunnan Laulajat (Soome, dirigent Esko Kallio)

**Nüüdisaegne muusika**
*I – ETV lastekoor (Eesti, dirigent Lii Leitmaa)
*II – Kammerkoor Voces Musicales
*III – Hämäläis-Osakunnan Laulajat

**Žürii**: Venno Laul (Eesti, žürii esimees), Stephen Layton (Inglismaa), Seppo Murto (Soome), Maris Sirmais (Läti), Gustaf Sjökvist (Rootsi).

## Tallinn 2007

2007. aasta festivali kunstiline juht oli Ants Soots.
Tulemused:

**Grand Prix**: Delaware’i Ülikooli Segakoor (USA, dirigent Paul D. Head)

## Tallinn 2009

**Grand prix**: tütarlastekoor Ellerhein

**Laste- ja noortekoorid** 
* II – Tallinna Muusikakeskkooli noortekoor
* III – Taplow’ Noortekoor (Suurbritannia)

**Mees- ja naiskoorid**
* I – Peterburi Nikolai Rimski-Korsakovi nim Muusikakolledži naiskoor (Venemaa), 
* II – tütarlastekoor Ellerhein 
* III – Tartu Ülikooli Akadeemiline Naiskoor

**Segakoorid**
* I – Mariakören (Rootsi)
* II – segakoor Sonore (Läti)
* III – Tartu Noortekoor

**Kammerkoorid**
* II – Tartu Ülikooli Kammerkoor
* III – kammerkoor Head Ööd, Vend

Rahvamuusika
* I – segakoor Suisapäisa
* II – segakoor Zemgale (Läti)
* III – Pärnu Kammerkoor

**Kaasaegne muusika**
* II – Peterburi Nikolai Rimski-Korsakovi nim Muusikakolledži naiskoor
* III – Tartu Ülikooli Akadeemiline Naiskoor

**Eripreemiad**
* Parim meeskoor – Männerstimmen Basel (Šveits)
* Parim lastekoor – E Stuudio lastekoor
* Kohustusliku laulu parim esitus – tütarlastekoor Ellerhein
* Eripreemia nelja esiettekande eest konkursil – Peterburi Nikolai Rimski-Korsakovi nim Muusikakolledži naiskoor

* Parim Eesti noor dirigent – Kuldar Schüts
* Parim Eesti dirigent – Triin Koch

## Tallinn 2011

Koorifestival Tallinn 2011 toimub 14.–17. aprillini. Festivali kunstiline juht on Hirvo Surva, festivali korraldab Eesti Kooriühing. Festivali kunstinõukokku kuuluvad: Heli Jürgenson, Triin Koch, Maarja Soone ja Ants Soots.

## Viited

## Välislingid
*Kooriühingu pressiteade Tallinn 2009 tulemuste kohta
*Kaie Tanner, "Lõppes koorifestival Tallinn 2007", Sirp 27.04.2007
Ron Anderson

**Ron Anderson** (18. oktoober 1945 San Francisco, California – 26. jaanuar 2024) oli USA laulja, kes esines USA telesaates "The Lawrence Welk Show" laulva kolmiku Gail, Ron ja Michael liikmena.

Ron õppis Bethany kolledžis Santa Cruzis ning töötas enne muusikukarjääri alustamist koorijuhina Oaklandis. Lauljakarjääri alustas ta gospelikvartetis. Vahepeal tegeles ta ka näitlemisega ning esines hiljem telesaadetes nagu "The Mary Tyler Moore Show", "The Young and the Restless" ja "The Tonight Show".

Ta tutvus Welki saate staari Gail Farrelliga 1977. aastal näitlejakursustel ning abiellus temaga kaks aastat hiljem. Anderson liitus Gailiga telesaates "The Lawrence Welk Show" 1980. aastal koos Michael Redmaniga, moodustades uue laulutrio Gail, Ron & Mike. Kolmik saavutas kiiresti populaarsuse ning jäi saate üheks armastatuimaks koosseisuks kuni selle lõpuni.

Pärast saadet jätkas ta esinemist nii trio koosseisus, sooloartistina kui ka telesaatejuhina.

Ron Andersonil oli neli last: pojad Grant ja Jonathan esimesest abielust ning tütred Lauren ja Erin koos oma abikaasa Gailiga. Perekonna kodu asus Põhja-Californias.
Helena (Montana)

**Helena** on Ameerika Ühendriikide Montana osariigi pealinn ja Lewis and Clarki maakonna halduskeskus. 

Elanike arv oli 2012. aastal 29 134 ja 2020. aastal 32 091.

Linna ajalugu sai alguse Montana kullapalaviku ajal, Helena asutati 30. oktoobril 1864.

## Viited
Al-Hufūf

**Al-Hufūf** on linn Saudi Araabia Ash-Sharqīyah' provintsis.

See on lähim linn Ghawari naftaväljale.
Tartu Rahvusvaheline Noortekooride Festival

**Tartu Rahvusvaheline Noortekooride Festival** on alates 2005. aastast igal teisel aastal Tartus peetav festival, kuhu kutsutakse kontserte andma kõrgetasemelisi noortekoore Eestist ja välismaalt.

2007. aasta 1.-4. veebruaril toimunud festivalil esinesid Kamer Lätist, Aukuras Leedust, Cantemus Ungarist ning Tallinna Muusikakeskkooli Kammerkoor, Tartu Noortekoor, Rapla koor Mitte-Riinimanda ja Miina Härma Gümnaasiumi segakoor.
Kelgukoerad

**"Kelgukoerad"** oli Eesti kriminaalsari. Selle tootjaks oli OÜ Duubel 3. Sarja esimene osa läks Kanal 2-s eetrissse 22. septembril 2006 ja selle viimane osa 31. mail 2013, seega oli sari Kanal 2-s eetris 2006–2013. Sarja režissöör oli Raivo Maripuu, produtsent Toomas Kirss ning stsenaristid Eleonora Berg ja Laura Vilson. 

* **"Kelgukoerad"** oli Kanal 2-s eetris reedeti kell 21.30.

* **"Kelgukoerad"** oli samanimelise telefilmi järgi.

## Sisu ülevaade

* Sari jälgib Tallinna kriminaalpolitseinikute igapäevatööd. Igas osas lahendavad nad erinevaid raskeid kuritegusid, alates mõrvadest kuni organiseeritud kuritegevuseni, puutudes kokku nii allilma kui ka oma isiklike probleemidega.
* Sari keskendub lisaks krimilugudele ka tegelaste omavahelistele suhetele, pingetele politseitöös ning moraalsetele dilemmadele, mis nende ametiga kaasnevad.
* Kriminaalpolitsei komissar Kelk ja tema parimad uurijad, Pullerits ja Kõrs (varem ka teised uurijad), peavad lahendama kõige keerulisemad kuriteod. Külmaverelised mõrvad, jultunud röövid, salapärased kadumislood, läbimõeldud vargused, müstilised kuriteod - kõik see on nende meeste igapäevatöö.

## Osatäitjad ja tegelaskujud

## Hooajad ja osad

### 1. hooaeg, kevad ja sügis 2006

### 2. hooaeg, kevad 2007

### 3. hooaeg, sügis 2007

### 4. hooaeg, kevad 2008

### 5. hooaeg, sügis 2008

### 6. hooaeg, kevad 2009

### 7. hooaeg, sügis 2009

### 8. hooaeg, kevad 2010

### 9. hooaeg, sügis 2010

### 10. hooaeg, kevad 2011

### 11. hooaeg, sügis 2011

### 12. hooaeg, kevad 2012

### 13. hooaeg, sügis 2012

### 14. hoaeg, kevad 2013

## Muu
Liina Roomet

**Liina Roomet** (sündinud **Raunam**; 5. märts 1957 Tallinn – 23. veebruar 2007 Tallinn) oli eesti keraamik, alates 1995. aastast Eesti Kunstnike Liidu ja Eesti Keraamikute Liidu liige.

Liina Roomet lõpetas 1975. aastal Tallinna 1. Keskkooli. Õpingud jätkusid 1976. aastal Eesti Riiklikus Kunstiinstituudis arhitektuuri erialal. Instituudi lõpetas ta 1982. aastal, olles vahepeal ümber spetsialiseerunud keraamika erialale. Tema loodusteemaline diplomitöö on siiani eksponeeritud Eesti Kunstiakadeemias.

Liina Roomet asus tööle kunstitoodete kombinaadi Ars keraamikaateljees, millega jäi seotuks oma elu lõpuni. Peamiselt kavandas ta toodangunäidiseid ja autoritöid. Tema loomingus on domineerivaks koobaltsinine maaling valgel pinnal.

Ta osales paljudel tarbekunsti- ja erialanäitustel. Tuntud on tema võistlustööd Tartu keraamikanäituselt (1983), Helsingi portselanitehase muuseumis korraldatud ARS-i keraamikanäituselt (1991) ja Eesti Keraamikute Liidu aastanäituselt ("Kann"; 1993).

Liina Roometi esimene isikunäitus leidis aset 1985. aastal Eesti Kunstnike Liidu maja reklaamakendel Tallinnas Võidu väljakul.

Ta suri pärast rasket haigust veebruaris 2007 ja tuhastati sama aasta 5. märtsil Pärnamäe kalmistu krematooriumis.

## Isiklikku
Tema isa oli professor Oskar Raunam, ema metallikunstnik Salme Raunam, õde metallikunstnik Ane Raunam.
Fjodor I

**Fjodor I** (vene *Фёдор I Иоаннович*; 31. mai 1557 – 6. jaanuar 1598) oli Vene tsaar aastatel 1584–1598, viimane tsaar Rjurikovitšite dünastiast.

Fjodor oli Ivan IV kolmas poeg, kes sai troonile seetõttu, et tema vanemad vennad hukkusid: Dmitri (vanem) uppus Moskva jõge ületades ning Ivani tappis vihahoos tema oma isa. Fjodori noorem vend Dmitri Ivanovitš hukkus aga kahtlastel asjaoludel 1591. aastal (vt artiklit Boriss Godunov).

Fjodorit on enamasti peetud vaimselt alaarenenud ning poliitikast mitte huvitunud meheks, kes pigem veetis aega palveid lugedes ja kirikukelli helistades. Reaalselt valitsenud tema ajal Fjodori naisevend Boriss Godunov. Viimasel ajal on asju aga ümber hinnatud ning Fjodoris on hakatud nägema suhteliselt edukat valitsejat, kes suutis lõpetada isa valitsemisaja lõpul riigis tekkinud kaose ning riigile mitmed alad tagasi võita (Täyssinä rahu 1595). Selle vaate järgi olnud Boriss Godunov üks ta peamisi abilisi, mitte aga tegelik valitseja. Vastupidisel arvamusel olid aga kaasaegsed diplomaadid, kes näiteks audientsi ei taotlenud tsaari, vaid Godunovi juures.

1589. aastal loodi Moskva patriarhaat, mis tähendas tsaaririigile olulist prestiiži tõusu. Fjodor kuulutati kogu maailma ainsaks kristlikuks tsaariks (ehk ainsaks tõeliseks valitsejaks, midagi sarnaselt Hiina keisriga).

Aastatel 1590–1593 peeti Venemaa-Rootsi sõda, mis lõppes Venemaale edukalt. Vallutati kogu Ingerimaa, sealhulgas Jaanilinn, Jam ja Koporje.

Fjodor abiellus Irina Fjodorovna Godunovaga. Sellest abielust sündis tütar Feodossia (1594), kes elas ainult 10 päeva.

1598. aastal suri Fjodor ootamatult. Et tal järeltulijaid polnud, siis lõppes temaga Rjurikovitšite dünastia. Tsaaritroonil sai tema järglaseks Boriss Godunov.

Mihhail I, kes 1613. aastal Romanovite dünastiale aluse pani, oli Fjodori ema Anastassia vennapoeg. Sellel sugulusel põhineski Romanovite õigus troonile.
Vale-Dmitri I

**Vale-Dmitri I** (ametlikult Dmitri Ivanovitš; vene Лжедмитрий I või Дмитрий Иванович; ladina Demetreus Imperator; 1580?–1606) oli Vene tsaar aastatel 1605–1606.

Vale-Dmitri väitis, et on Ivan Julma noorim poeg Dmitri. Ivan Julma surma järel Venemaad valitsenud Boriss Godunov, keda kahtlustati õige Dmitri kõrvaldamises 1591. aastal, väitis, et Vale-Dmitri on ärakaranud munk nimega **Grigori Otrepjev**. Vale-Dmitri polnud ainus, kes ennast ''Segaduste ajal'' imekombel pääsenud Dmitrina esitles.

Vale-Dmitrit toetasid mõjukad Poola aadlisuguvõsad. Võitmaks jesuiitide toetust troonitaotlustele, astus Vale-Dmitri 1604. aastal roomakatoliku usku. 1605. aastal kukutas Vale-Dmitri Poola ning üle tulnud Vene väeüksuste toel Fjodor Godunovi, kes oli Boriss Godunovi surma järel troonile tõusnud. Godunovid hukati, - välja arvatud printsess Ksenja, keda Vale-Dmitri pidas konkubiinina. Päris-Dmitri ema Maria Nagaja oli sunnitud Vale-Dmitri oma pojaks tunnistama.

1606. aasta mais abiellus Vale-Dmitri Poola aadli soost Marina Mniszechiga, kes säilitas oma katoliku usu, vihastades sellega õigeusu kirikut ja bojaare.

Vassili Šuiski juhitud vandenõulased kukutasid Vale-Dmitri 17. mail 1606. Vale-Dmitri tapeti, tema surnukeha põletati ja tuhk tulistati kahurist Poola suunas.

Vale-Dmitri I surma järel ilmus Poolast peagi uus isehakanu, kes nimetas end taas Dmitriks. Uue Vale-Dmitri väed jõudsid 1608. aasta suvel Moskva alla ja kuigi linna vallutada ei suudetud, jäid nad sinna mitmeks aastaks.
Hofgeismar

**Hofgeismar** on linn Saksamaa lääneosas Hesseni liidumaal Kasseli kreisis.

## Välislingid
* Hofgeismar 

## Galerii

Pilt:Altstädter-Kirche.JPG
Pilt:Hofgeismar-Schönburg.JPG


Pilt:Hofgeismar-Gesundbrunnen.jpg
Pilt:Carlsdorf-Kirche.jpg
Pilt:Schöneberg-Kirche.jpg
Liina Lindström

**Liina Lindström** (sündinud 24. juulil 1973) on eesti keeleteadlane. 

## Haridus
Lõpetas 1991. aastal Ülenurme Keskkooli, 1997. aastal Tartu Ülikooli bakalaureuseõppes ja 1999 magistriõppes eesti keele erialal. 2005. aastal kaitses Tartu Ülikoolis doktoriväitekirja teemal "Finiitverbi asend lauses. Sõnajärg ja seda mõjutavad tegurid suulises eesti keeles" (ilmunud sarjas "Dissertationes philologiae estonicae universitatis Tartuensis" 16. Tartu 2005).

## Teadustöö
2001–2010 töötas ta Tartu Ülikooli eesti keele õppetooli (osakonna) teadurina, alates 2010 töötab vanemteadurina ja alates 2016 ka eesti keele dotsendina. 2011–2013 juhatas filosoofia ja semiootika doktorikooli. 2013–2014 oli ka Turu Ülikooli teadur. Humanitaarteaduste ja kunstide valdkonna õppeprodekaan, alates 2018 juhatab digihumanitaaria ja infoühiskonna keskust.

Uurimisvaldkonnad: süntaks, eesti murded, dialektoloogia, murdesüntaks, keele muutumine, keele varieerumine, grammatika.

Eesti murrete korpuse koostajaid.

Kuulub Liivi Sõprade Seltsi, Emakeele Seltsi, Soome Keeleteaduse Ühingusse, Eesti Digitaalhumanitaaria Seltsi, ühingutesse Societas Luinguistica Europaea ja Digital Humanities in the Nordic Countries. On Eesti Kognitiivse Keeleteaduse Ühingu asutajaliige ja juhatuse liige, ajakirja Virittäjä toimetuskolleegiumi liige.

## Tunnustus
* 2017 Tartu Ülikooli aumärk

## Isiklikku
Tema õde on semiootik Kati Lindström, abikaasa keeleteadlane Pärtel Lippus.

## Viited

## Välislingid
* Liina Lindström: ""Jumalast lollakas!" – miks me nii ütleme?" Novaator, 20. aprill 2015
* Liina Lindström: "Kuhu lähed, (eesti) keeleteadus?" Novaator, 14. märts 2016
* Liina Lindström, Kristel Uiboaed: "Valdkondade vastasseis? Digihumanitaaria – see ongi tänane humanitaaria" Novaator, 7. juuni 2017
Jerry Bruckheimer

**Jerome Leon Bruckheimer** (sündinud 21. september 1945 Detroitis) on USA filmi- ja teleprodutsent.

Tema produtseeritud telesarjade hulka kuuluvad "CSI kriminalistid", "Cold Case" ja "Without a Trace" ning filmidest on tuntuimad "Kaljukindlus", "Armageddon" ja "Kariibi mere piraadid: Musta pärli needus".

## Filmograafia

### Filmid
* *[[Farewell, My Lovely]]* (1975)
* *[[March or Die]]* (1977)
* *[[Defiance]]* (1980) 
* *[[American Gigolo]]* (1980)
* "Juveelivaras" (1981) 
* *[[Young Doctors in Love]]* (1982)
* "Kassinimesed" (1982)
* *[[Flashdance]]* (1983)
* *[[Beverly Hills Cop]]* (1984) 
* *[[Thief of Hearts]]* (1984)
* "Tippkutt" (1986)
* *[[Beverly Hills Cop 2]]* (1987)
* *[[Days of Thunder]]* (1990)
* *[[The Ref]]* (1994)
* "Pahad poisid" (1995)
* *[[Dangerous Minds]]* (1995)
* *[[Crimson Tide (film)|Crimson Tide]]* (1995)
* "Kaljukindlus" (1996)
* *[[Con Air]]* (1997)
* *[[Armageddon (film)|Armageddon]]* (1998)
* *[[Enemy of the State]]* (1998)
* *[[Remember the Titans]]* (2000)
* *[[Coyote Ugly]]* (2000)
* "Kadunud 60 sekundiga" (2000)
* "Allatulistatud "Black Hawk"" ("*Black Hawk Down*", 2001)
* *[[Pearl Harbor (film)|Pearl Harbor]]* (2001)
* *[[Bad Company]]* (2002)
* *[[Pirates of the Caribbean: The Curse of the Black Pearl]]* (2003)
* "Pahad poisid 2" (2003)
* *[[Veronica Guerin]]* (2003)
* *[[Kangaroo Jack]]* (2003)
* "Rahvuslik aare" (2004)
* "Kuningas Artur" (2004)
* "Kariibi mere piraadid: Surnud mehe aardekirst" (2006)
* "Déjà Vu" (2006)
* "Kuulsuse tee" (2006)
* *[[National Treasure: The Book of Secrets]]* (2007)
* "Kariibi mere piraadid: Maailma lõpus" (2007)
* *[[G-Force]]* (2008)
* *[[Prince of Persia: Sands of Time]]* (2008)
* *[[Sins of the Round Table]]* (2008)
* *[[The Monstrous Memoirs of a Mighty McFearless]]* (2009)

### Televisioon

#### Telefilmid
* "Max Q" (1998) 
* "Swing Vote" (1999) 
* "Fearless" (2004)

#### Tõsielusarjad
* "The Amazing Race" (2001–)

#### Komöödiasarjad
* "Modern Men" (2006) 

#### Draamasarjad
* *[[Soldier of Fortune, Inc.]]* (1997–1998)
* "CSI kriminalistid" (1999–) 
* "" (2002–) 
* *[[Without a Trace]]* (2002–) 
* *[[Profiles from the Front Line]]* (2003)
**[[Cold Case]]* (2003–)
* *[[Skin (TV series)| Skin]]* (2003)
* "" (2004–) 
* *[[Just Legal]]* (2005–2006) 
* *[[Close to Home]]* (2005–) 
* *[[E-Ring]]* (2005–2006) 
* *[[Justice]]* (2006)

## Välislingid
* Jerry Bruckheimer Films
*
Umberto II

**Umberto II** (15. september 1904 Racconigi – 18. märts 1983 Genf) oli Itaalia viimane kuningas 9. maist kuni 12. juunini 1946. 

15. detsembril 1969 nimetas tema poeg, endine kroonprints Vittorio Emanuele, end Itaalia kuningaks, leides et kuningatrooni vastupanuta loovutanud Umberto ei ole väärt olema Itaalia kuningliku perekonna pea.

## Vaata ka

*Umberto I

## Välislingid
*Pärast 1946. aastat Umberto II poolt aadeldatud isikute nimekiri
Eddie Murphy

**Edward Regan Murphy** (sündinud 3. aprill, 1961 New Yorgis) on Kuldgloobusega pärjatud ja Oscarile nomineeritud USA näitleja ja koomik.

Aastatel 1980–1984 tegi ta kaasa sketšisaates "Saturday Night Live". Tema tuntuimate filmirollide hulka kuuluvad osatäitmised filmides "Beverly Hills Cop", "Trading Places", "The Nutty Professor" ja "Dreamgirls". Roll filmis "Dreamgirls" tõi talle Kuldgloobuse parima meeskõrvalosatäitja kategoorias. 2023. aastal tunnustati Murphyt Cecil B. DeMille'i nimeline elutööauhinnaga.

## Osaline filmograafia

## Viited

## Välislingid
*
Amedeo (Savoia hertsog)

**Amedeo Umberto Constantino Giorgio Paolo Elena Maria Fiorenzo** (27. september 1943 – 1. juuni 2021) oli Itaalia kuningliku prekonna liige ja Aosta hertsog.

Tema vanemad olid Aosta hertsog Aimone (1900–1948, 1941 valitud Horvaatia kuningaks Tomislav II nime all) ning Kreeka ja Taani printsess Irene (1904–1974). Pärast isa surma päris Amedeo tema hertsogitiitli.  

7. juulil 2006 kuulutas ta end Itaalia kuningliku perekonna peaks ja Savoia hertsogiks, põhjendades oma tegu endise kroonprintsi Vittorio Emanuele abiellumisega ilma Umberto II nõusolekuta 1969. aastal. Viimane Itaalia kuningas Umberto II oli surnud 1983. aastal ja seni oli tema poega Vittorio Emanuelet peetud üksmeelselt Itaalia kuningliku perekonna peaks.

Pärast Amedeo surma päris tema tiitli poeg Aimone.

## Välislingid
*http://www.chivalricorders.org/royalty/gotha/italia.htm
*http://www.realcasadisavoia.it/
Brežnevi doktriin

**Brežnevi doktriin** oli Nõukogude Liidu välispoliitiline doktriin alates Praha kevadest 1968. aasta augustis kuni 1989. aastani. 

Nõukogude Liidu Kommunistliku Partei Keskkomitee peasekretär Leonid Brežnev ütles oma kõnes Poola Ühinenud Töölispartei 5. kongressil 13. novembril 1968,  et Nõukogude Liit takistab edaspidi kõigi vahenditega mõne riigi võimalikku väljaastumist Varssavi Lepingu Organisatsioonist ja katseid kõigutada kommunistide võimumonopoli ühes või teises riigis

## Välislingid

* Brežnevi kõne (*inglise keeles*)
Talcott Parsons

**Talcott Parsons** (13. detsember 1902 – 8. mai 1979) oli inglise päritolu USA teadlane, keda on peetud 20. sajandi tippsotsioloogiks.

Ta töötas Harvardi Ülikoolis.

Talcott Parsons on ühiskonna stratifitseerimisel lähtunud kolmest kriteeriumist:
# kvaliteet – inimese teatud omadused, oskused ja kvalifikatsioon;  
# täitmine – kuidas inimene täidab endale võetud rolli, kas oskuslikult, kuidagiviisi, või halvasti;
# valdamine – kas ja kui palju on inimesel ainelisi või vaimseid ressursse.

## Tunnustus
Talcott Parsons valiti 1960. aastal Ameerika Filosoofiaseltsi liikmeks.
Väegrupp D

**Väegrupp D** (saksa keeles *Heeresgruppe D*) oli Teise maailmasõja ajal Saksa armee koosseisu kuulunud väeüksus.

## Ajalugu

Moodustati 25. oktoobril Prantsusmaal väegrupi C osadest. 15. märtsil 1941 väegrupp ühendati *Oberbefehlshaber Westiga*. Ametlikult saadeti laiali 10. septembril 1944, kuid arhiivdokumentides eksisteerib väegrupp D kuni 1945 aasta alguseni. Moodustati uuesti 1945 aasta märtsist *Oberbefehlshaber Südist*.

Alates 22.04.1945 loeti väegrupi D komandöri ka kogu Läänerinde komandöriks. Läänerinne asus siis peamiselt Saksamaal.

## Komandörid

**Erwin von Witzleben (25.10.1940)
**Gerd von Rundstedt (15.03.1942)
**Günther von Kluge (2.07.1944)
**Gerd von Rundstedt (15.08.1944)
**Albert Kesselring (11.03.1945)

## Allunud väeosad

November 1940.:
:*7. armee
:*6. armee
:*1. armee
Jaanuar 1941.:
:*7. armee
:*6. armee
:*1. armee
Mai 1941.:
:*7. armee
:*6. armee
:*15. armee
:*Saksa garnisoniväed Hollandis
Juuni 1942.:
:*1. armee
:*7. armee
:*Armeegrupp Felber
:*15. armee
:*Saksa garnisoniväed Hollandis
Juuni 1943.:
:*Armeegrupp Felber
:*1. armee
:*7. armee
:*15. armee
:*Saksa vägede Hollandi komandantuur.
Mai 1944.:
:*Armeegrupp G (*Armeegruppe G*)
:*Väegrupp B (*Heeresgruppe B*)
:*Tankigrupp West
:*1. *langevarjurite* armee
Oktoober 1944.:
:*Väegrupp G (*Heeresgruppe G*)
:*Väegrupp B (*Heeresgruppe B*)
:*XXV korpus
Detsember 1944.:
:*Väegrupp G (*Heeresgruppe G*)
:*Väegrupp B (*Heeresgruppe B*)
:*Väegrupp H (*Heeresgruppe H*)
:*6. tankiarmee

Aprill 1945.:
:*19. armee
:*Väegrupp G (*Heeresgruppe G*)
:*11. armee
:*24. armee
Eira

**Eira** on linnaosa Helsingi lõunaosas.

Linnaosa on tuntud rikaste elurajoonina. Seal asuvad ka mitmed välisriikide saatkonnad.

## Viited
Eminem Presents: The Re-Up

**"Eminem Presents: The Re-Up"** on hiphopikogumik, mis tuli välja 5. detsembril 2006. Albumi koostamist produtseeris räppar Eminem.

## Lugude nimekiri
Väegrupp C

**Väegrupp C** (saksa keeles **Heeresgruppe C**) oli Teise maailmasõja ajal Saksa armees teeninud
väeüksus.

## Ajalugu

Moodustati 26. augustil 1939 Maini-äärses Frankfurdis. Väegrupp paigutati läänerindele Maginot' liini vastu. Pärast Maginot' liinist läbimurdmist ja Prantsusmaa alistumist viidi väegrupp 1940. aasta juuni jooksul tagasi Saksamaale. Enne kallaletungi Nõukogude Liidule nimetati väegrupp ümber väegrupiks Nord.

Moodustati uuesti 21. novembril 1943 samaaegselt Oberbefehlshaber Südwestiga. Väegrupi juhatus moodustati Oberbefehlshaber Südi (Luftwaffe) staabist ja saadeti Itaaliasse. Väegrupp kapituleerus 2. mail 1945.

## Komandörid

**Wilhelm Ritter von Leeb (26.08.1939)

**Albert Kesselring (21.11.1943)
**Heinrich von Vietinghoff (10.03.1945)

## Allunud armeeüksused

Septembris 1939:
:*7. armee
:*1. armee
:*5. armee
:*Armeegrupp A
Oktoobris 1939:
:*7. armee
:*1. armee
Jaanuaris 1940:
:*7. armee
:*1. armee
Juulis 1940:
:*1. armee
:*12. armee
:*2. armee
Septembris 1940:
:*7. armee
:*6. armee
:*2. armee
:*1. armee
Novembris 1940:
:*2. armee
:*11. armee
Jaanuaris 1941:
:*2. armee
:*11. armee
:*3. tankigrupp
Mais 1941:
:*18. armee
:*16. armee
:*4. tankigrupp
Detsembris 1943:
:*10. armee
:*14. armee
Aprillis 1944:
:*10. armee
:*14. armee
:*Armeegrupp von Zangen
Augustis 1944:
:*10. armee
:*14. armee
:*Armeegrupp Ligurien
Novembris 1944
:*10. armee
:*Armeegrupp Ligurien
Märtsis 1945:
:*10. armee
:*14. armee
:*Armee Ligurien
Yann Tiersen

**Guillaume Yann Tiersen** (sündinud 23. juunil 1970) on prantsuse pillimees ja helilooja.

## Välislingid

*Yann Tierseni koduleht
Golden Glove Award

**Golden Glove Award** on auhind, mida antakse välja jalgpalli maailmameistrivõistlustel parimaks tunnistatud väravavahile. Kuni 2006. aastani kandis see nimetust **Jašini auhind** (inglise keeles *The Yashin Award*) Nõukogude Liidu väravavahi Lev Jašini järgi, keda peetakse siiani üheks maailma parimaks väravavahiks, kuigi ta on juba surnud.
Mega FM

**Mega FM** oli 1996. aastal asutatud Eesti kohalik raadiojaam, mis alustas saadete edastamist 28. veebruaril 1997. Jaam tegutses sagedusel 96,6&nbsp;MHz ja oli kuuldav umbes 30&nbsp;km raadiuses Tallinna piires. Mega FM oli üks Eesti esimesi tantsumuusikaraadioid. Ehkki Mega FM-i on peetud ka ainsaks omaaegseks klubimuusikat edastavaks jaamaks, lõpetas Mega FM pärast paari aastat 12. detsembril 1998 tegevuse.

Mega FM-is olid tegevad mitmed hilisemad meedia- ja muusikategelased, raadio- ja telesaatejuhid: Sven Arusoo, Cool D, Elektra, Kristjan Hirmo, Alari Kivisaar, Urmas Kolsar, Meelis Meri, Toomas Puna, Taavi Tuisk ehk Dave Storm, Erlend Aav, Kaido Vare ja Sven Soiver, Marju Kaasik ning Siiri Mihkelson uudistetoimetajana.

Üks Mega FM-i asutajaid ja programmidirektor aastatel 1996–1997 oli Urmas Kolsar.

Mega FM kuulus Päikeseraadio ketti. Jaama omanik oli AS Mediainvest Holding, mis tänapäeval opereerib Eesti raadiojaamu Tele2 Power Hit Radio, Star FM ja Radio Volna.

## Vaata ka
* Eesti raadiojaamade loend

## Viited
Peeter Sink

**Peeter-Adolf Sink** (30. märts 1902 Pilistvere kihelkond – 31. mai 1957 Elva) oli eesti maalikunstnik, luuletaja, kultuuri- ja usutegelane.

## Elulugu
Peeter Sink sündis Viljandimaal Pilistvere kihelkonnas Soomevere külas. Isa jutustused Johann Kölerist äratasid erksa vaimuga luulemeelses poisis huvi kunsti vastu. 1919. aastal lõpetas ta Tallinna Kunsttööstuskooli maalikunsti erialal, olles õppinud Nikolai Triigi juhendamisel. 

Ta esines oma töödega mitmel näitusel. Kunstnikuna lähtus Peeter Sink koolis omandatud juugendlikust stiilist, aga ka dekoratiivsest *[[art déco]]*'st. Tema arvukad maastikumaalid on enamasti loodud vahetust looduselamusest, neis avaldub kunstniku tõsine vaimne hoiak ja talle omane poeesia. 

Peeter Sink võttis osa Eesti Vabadussõjast. Pärast usulist ärkamist pühendus ta alates 1920. aastast äratusjutlustaja ja misjonärina usulisele tegevusele. Ta oli aastast 1923 rahvusvahelise kristliku noorteliikumise Christian Endeavor (CE) reisisekretär (rändjutlustaja), ning aastatel 1926–1932 selle juht, hiljem Eesti pühapäevakoolide allianssliidu reisisekretär. Ta oli Eesti Kristliku Raudteelaste Ühingu asutaja aastal 1929 ja astus 1938. aastal Euroopa Kristliku Misjoni teenistusse. Tallinnas juhtis Peeter Sink koos Eugen Tanneriga evangeeliumi vennaste ühingu Saalemi kogudust. 

Enne teist maailmasõda ilmus tema sulest rohkelt vaimulikku noorsookirjandust ja kolm luulekogu ("Sügavuste helid", "Kõrveteel", "Varjude maal"), samuti tõlkeid ja artikleid. 
Ta on kirjutanud üle 500 luuletuse ja sama palju laulutekste, millest paljud viisistas tema abikaasa, helilooja Marje Sink. Peeter Sink andis välja kaks kaheosalist vaimulike laulude kogumikku, toimetas ajakirja Noorte Elu, jõulualbumit "Jõuluõhtu" ning traktaatlehte Võta ja loe!

1952. aastal haigestus Peeter Sink kopsutuberkuloosi. Viimased eluaastad veetis ta Elvas, kus oli aastatel 1955–1957 EELK Elva koguduse õpetaja. 

## Isiklikku
Tema õde Anna Kalamees oli eesti kopsuarst.
1930. aastal abiellus Peeter Sink Marje Gildemanniga, kes lõpetas Tallinna Konservatooriumis kompositsiooni ning koorijuhtimise klassi. Abielust sündis kaks poega: Tunne ja Kuldar. Abikaasa Marje viisistas mitu Peeter Singi luuletust ning abistas teda evangelistitöös. 

## Viited
Hum

**Hum** on asula Loode-Horvaatias, Roči ja Buzeti linna lähedal. See asub Istra poolsaarel Istra maakonnas Buzeti vallas.

Asulas elab 17 inimest. See on olnud Guinnessi rekordite raamatus kui väikseim linn maailmas. 

Linna on esmamainitud 1102. aastal. Linnaõigused sai 13. sajandil. Humi linn oli ajalooliselt väike kindluslinn ning seal on säilinud keskaegne linnaarhitektuur.

Humi kõrgeim punkt asub 349 meetri kõrgusel merepinnast.

## Välislingid
C. S. Lewis

**Clive Staples Lewis** (tavaliselt kasutatakse nimekuju **C. S. Lewis**; 29. november 1898 Belfast – 22. november 1963 Oxford) oli briti kirjanik ja õpetlane. Ta on tuntud kristliku apologeetika, kirjanduskriitika, keskaja kirjanduse alaste tööde ja ilukirjandusteoste autorina.

23. aprillil 1956 abiellus C. S. Lewis (sõprade ja pere jaoks *Jack*)
Helen Joy Davidman Greshamiga (18. aprill 1915 – 13. juuli 1960). Pärast Heleni surma kasvatas Lewis tema kahte poega (esimesest abielust) David ja Douglas Greshamit.

Tema ilukirjandusest on tuntud lasteraamatute sari "Narnia kroonikad". Esseedest on tuntud "Lihtsalt kristlus".

## Tunnustus
* 1956 – Carnegie medal

## Teosed
* "The Four Loves" (veebiversioon), 1958, 2. trükk 1960. Eesti keeles: "Neli armastust". 
* "A Grief Observed", 1961.

### Eesti keeles ilmunud teoseid
* "Mõtteid psalmidest", Logos, 2018, tõlkinud Toivo Pilli
* "Mõtteid kannatusest", Logos, 1998, tõlkinud Aldo Randmaa
* "Ühe valu anatoomia", Logos, 2000, tõlkinud Aldo Randmaa
* "Tabatud rõõmust", Logos, 2000, tõlkinud Aldo Randmaa
* "Pahareti kirjapaun", Logos, 2005, tõlkinud Tunne Kelam	
* "Imetegija õepoeg", 1. raamat sarjast "Narnia kroonikad", Pegasus, 2. trükk, 2006, tõlkinud Andry Ervald ja Kristin Tehvan, värsid tõlkinud Kristin Tehvan
* "Lõvi, Nõid ja riidekapp", 2. raamat sarjast "Narnia kroonikad", Pegasus, 2. trükk, 2006, tõlkinud Andry Ervald ja Maiju Woodhead
* "Hobune ja tema poiss", 3. raamat sarjast "Narnia kroonikad", Pegasus, 2. trükk, 2006, tõlkinud Andry Ervald
* "Prints Caspian", 4. raamat sarjast "Narnia kroonikad", Pegasus, 2. trükk, 2006, tõlkinud Andry Ervald
* "Hõbedane tool", 6. raamat sarjast "Narnia kroonikad", Pegasus, 2. trükk, 2006, tõlkinud Aldo Randmaa
* "Viimane lahing", 7. raamat sarjast "Narnia kroonikad", Pegasus, 2. trükk, 2006, tõlkinud Aldo Randmaa
* "Koiduränduri teekond", raamat sarjast "Narnia kroonikad", Pegasus, 2006, tõlkinud Aldo Randmaa
* "Lihtsalt kristlus. Minu argumendid", Logos, 2007, tõlkinud Aino Henno
* "Neli armastust", Gallus, 2020, tõlkinud Aldo Randmaa, ISBN 978-9949-668-50-2
Aviaator – valguses ja varjus

**"Aviaator – valguses ja varjus"** (originaalpealkiri *"The Aviator"*) on viie Oscariga pärjatud 2004. aasta draamafilm, mille lavastas Martin Scorsese. 

Film jutustab USA lennundusisa Howard Hughesi (Leonardo DiCaprio) elust ajavahemikul 1920–1940, mil Hughes lavastas ja produtseeris Hollywoodis filme ja testis piloodina oma uut õhusõidukit.

## Sisu

Howard Hughesi (Leonardo DiCaprio) leiutajast isa, kaasaegse puuri väljatöötaja, suri, kui Howard oli kõigest 18-aastane, jättes pojale suure osa oma firma varandusest. Pärast isa surma siirdus Hughes Los Angelesse, et hakata tööle Hollywoodi produtsendina.

Paljud tunnevad teda ka tema suhete pärast Hollywoodi näitlejate Katharine Hepburni (Cate Blanchett) ja Ava Gardneriga (Kate Beckinsale).

## Näitlejad

## Välislingid
* Ametlik koduleht
*
Inabe

**Inabe** on linn Jaapanis Mie prefektuuri põhjaosas. Asub Inabe jõe ääres.

Inabe on linn alates 1. detsembrist 2003.

## Viited

## Välislingid

*http://www.city.inabe.mie.jp/
Yokkaichi

**Yokkaichi** on linn Jaapanis Mie prefektuuri põhjaosas. Asub Ise lahe ääres.

Yokkaichi on linn alates 1897. aastast.

Yokkaichi on sadama- ja tööstuslinn, seal on auto-, keemia- ja tekstiilitööstuse ettevõtted ning portselanimanufaktuurid.

## Viited

## Välislingid

*http://www.city.yokkaichi.mie.jp/
Omolon (Tšuktšimaa)

**Omolon** (vene keeles *Омолон*) on küla Venemaal Tšuktši autonoomses ringkonnas Bilibino rajoonis, Omoloni jõe kallastel. 

Praegust nime kannab küla alates 1960. aastast.

Kuni 1992. aastani oli Omolon sovhoosikeskuseks. Sovhoos koondas 15 ümbruskonna põhjapõdrakarja. Sovhoosi kadumisega tekkisid eraettevõtted. Karjatatavate põhjapõtrade arv langes 1998. aastaks 34 000-lt 9000-le.

2006. aastal elas külas 1050 inimest, kellest umbes 800 olid põliselanikud. 2010. aastal elas külas 841 inimest.
Sihtnumber on 686560.
Suzuka

**Suzuka** on linn Jaapanis Mie prefektuuri põhjaosas. Asub Ise lahe ääres.

Linnas asub Suzuka ringrada, kus 1987–2006 korraldati Vormel 1 Jaapani Grand Prix' etappi. Alates 2007 toimub etapp üle aasta.

Suzuka on tähtis tööstuslinn ja raudteede sõlmpunkt.

## Viited

## Välislingid

*http://www.city.suzuka.mie.jp/
Antiosake

**Antiosake** on elementaarosakese vastasosake, mille elektrilaeng ja teised kvantarvud on vastupidise märgiga (osake on omakorda antiosakese jaoks vastasosake). Antiosakese seisumass on osakese massiga võrdne.

Antiosakese omadused ja käitumine on analoogilised vastava osakesega. Näiteks võib antiprooton ühineda positroniga (antielektroniga) ja moodustada antivesiniku antiaatomi. Antiaatomid võivad moodustada antiaine ja antiainest võib koosneda terve universum või universumi osa. Kui antiainest koosnev teadlane teeks oma antiainest laboratooriumis katseid antiosakestega, saaks ta samasuguse tulemuse kui tema ainest koosnev teisik.

Siit tuleneb praeguse füüsika üks suuremaid vastuseta küsimusi: miks on universumis aine ja antiaine jaotus ebasümmeetriline? Alles laengupaarsuse jäävuse rikkumiste avastamine andis esimesed vihjed selle küsimuse võimalikule vastusele.

Osake ja tema antiosake annihileeruvad kokku põrgates ja kiirgavad footoneid. Kuna osakese ja antiosakese laengud (kvantarvud) on vastupidise märgiga, siis annihileerumise tulemusena on laengud jäävad. Footonid kannavad ära annihileerunud osakeste energia (nii momendist tuleneva kineetilise energia kui ka seisumassist tuleneva potentsiaalse energia). Energia jäävuse seadus on täidetud.

Antiosakesed tekivad looduslikult näiteks beetalagunemisel ja suure energiaga kosmiliste kiirte põrkumisel Maa atmosfääri ülemiste kihtide aatomitega. Nii loodud antiosakesed annihileeruvad kiiresti, põrkudes oma vastasosakesega.

Enamikul osakestest on oma antiosake. Praegu teadaolevalt on ainult footon (ja teoreetiliselt ka graviton) ilma antiosakeseta. Mõne osakese antiosake võib olla osakesest eristamatu. Sellised on näiteks kõik mesonid, mille koostises on sama kvargi kvargi-antikvargi paar.
Kumano

**Kumano** on linn Jaapanis Mie prefektuuri lõunaosas. Asub Kii poolsaarel Vaikse ookeani kaldal.

## Viited

## Välislingid

*http://www.city.kumano.mie.jp/
Viive Aasma

**Viive Aasma** (sünninimi **Viive Paju**; sündinud 18. detsembril ) on eesti suhtekorraldaja.

Ta õppis Tallinna 44. Keskkoolis, lõpetas 1990. aastal Tallinna Kunstiülikooli õhtuses õppes disaini ala ning õppis magistriõppes USA-s Nebraska-Lincolni Ülikoolis disaini alal. Ta töötas selle ülikooli juures assistendina.

## Töökohad
*Eesti Keelestrateegia Keskuse direktor
*Hill & Knowlton Eesti AS projektidirektor, konsultant
*Alfa-Omega Communications, juhatuse esimees (2002. aastast)
*Tulevikukooli näituse koordinaator

## Publikatsioone
Viive Aasma on olnud Äripäeva "Suhtekorralduse käsiraamatu" üks autoreid.
*"Muukeelse elanikkonna keeleõppestrateegia". Eessõna Viive Aasma. Eesti Keelestrateegia Keskus. 1998, ISBN 9985-72-049-0
*"Language training strategy for the non-Estonian-speaking population*. Preface Viive Aasma. Estonian Language Strategy Centre. 1998, ISBN 9985-72-050-4*
*"Meediaga on kasulik osata suhelda". Äripäev, 24. aprill 2001
*"Magistriks Ameerikas" (kirjeldus oma õpingutest USA-s). Eesti Päevaleht, 4. detsember 2002
*Viive Aasma, Indrek Pilv. Good practice of Estonia. The School as a Learning Environment and Information Provider
*"Eesti notariaadi X aastapäev = 10th anniversary of the Estonian Chamber of Notaries". Toimetaja Viive Aasma. Notarite Koda. Tallinn 2003, ISBN 9949-10-269-3
*"Wõro Kommerts läbis edukalt uuenduskuuri". Ärielu, august 2004
*"Mainekujundus ürituse kaudu tasku kohane ka väikefirmale". Sekretär, 12. oktoober 2005

## Liikmesus
Ta on Rotary klubi liige, klubi Tallinn International Rotary Club sekretär. Ta on ka Tallinna Toastmasters Clubi ja Magistrite Klubi liige.

Ta oli aastatel 2014–2017 Rahva Ühtsuse Erakonna liige.

Ta kuulus rahvuskala valimise eksperdikomisjoni.

## Viited

## Välislingid
*Tarmo Vahter. "Deniss kallistab Mart Laari ristipoega". Eesti Ekspress, 19. juuli 2001 
*Paavo Kangur. "Kolmas kirjaoskus". Eesti Ekspress, 12. märts 2002 (Viive Aasma tööst projektikirjutajana)
311 (ansambel)

**311** (inglise keeles loetakse *three eleven*) on *[[rapcore]]*, punkmuusikat ja *[[reggae]]* viljelev USA ansambel. 

Ansambel loodi 1990 Nebraska osariigis Omahas. 

## Albumid
* Music (1993)
* Grassroots (1994)
* 311 (1995)
* Transistor (1997)
* Soundsystem (1999)
* From Chaos (2001)
* Evolver (2003)
* Don't Tread on Me (2005)
* Uplifter (2009)
* Universal Pulse (2011)
* Stereolithic (2014)
* Mosaic (2017)
* Voyager (2019)
Negatiivne määratlus

**Negatiivne määratlus** on määratlus, mis viiakse läbi määratletava juures teatud tunnuseid või omadusi välistades. Sellist määratlemise viisi peetakse üldiselt kehvaks, kuna see on kaudne ega ütle midagi määratletava tegelike tunnuste kohta.

Negatiivset määratlemist kasutatakse peamiselt puhkudel, kus positiivset määratlust pole võimalik anda. Näiteks jumala negatiivseks määratluseks on, kui ütelda, et jumal on surematu, algusetu, lõputu, kohatu, ajatu jne.

## Vaata ka
*Definitsioon ehk **positiivne määratlus**
*Negatiivne teoloogia
Antonio Rosmini

**Antonio** Francesco Davide Ambrogio **Rosmini** Serbati (24. märts 1797 Rovereto, Trento provints  – 1. juuli 1855) oli itaalia filosoof.

Ta oli Pier Modesto ja Giovanna dei Conti Formenti di Biacesa del Garda teine poeg.

Ta lõpetas Padova ülikooli õigusteaduse ja filosoofia alal ning ta ordineeriti 1821 Padovas preestriks.

Tal tekkis sügav kalduvus filosoofiale, milles teda julgustas Pius VII.

Aastal 1826 siirdus ta Milanosse, kus tal sugenes lähedane suhe  Alessandro Manzoniga, kes tema kohta hiljem ütles: "ta on üks kuuest või seitsmest vaimust (*intelligenze*), kes kõige rohkem austavad inimsust (*umanità*)."  Tema kirjutisi imetlesid teiste seas ka  Niccolò Tommaseo ja Vincenzo Gioberti, kellest samuti said tema sõbrad.

Aastal 1830 asutas ta Domodossolas *Istituto della Carità* kongregatsiooni, mille liikmeid hakati nimetama *rosminiani*. Uue kongregatsiooni põhikirja, mis sisaldus raamatus, mida Rosmini kogu elu  välja andis, kiitis 1839 heaks paavst Gregorius XVI.

Rosmini kuulutati 18. novembril 2007 õndsaks.

## Välislingid
* Ametlik koduleht
* Sissekanne Stanfordi filosoofiaentsüklopeedias

## Tsitaat
Circulus vitiosus

***Circulus vitiosus*** [ts'irkulus vitsi'oosus] (ladina keeles sõna-sõnalt 'paha ring' või 'vigane ring', eesti keeles enamasti 'suletud ring' või 'nõiaring') on **[[filosoofia]]s ja [[loogika]]s** eksimus mõtlemise reeglite vastu, mille puhul kasutatakse määratluses või tõestuses seda, mida alles hakatakse määratlema või tõestama.

**[[Meditsiin]]is** on *circulus vitiosus* kahe või enama üksteist põhjustava või võimendava haiguse koosesinemine. Sarnastes tähendustes pruugitakse *circulus vitiosuse* mõistet ka **[[majandusteadus]]es ja [[sotsioloogia]]s**.

## Filosoofia ja loogika

Eristatakse termineid *circulus in definiendo* (ladina 'ring määratlemisel') ja *circulus in probando* või *circulus in demonstrando* (ladina 'ring tõestamisel'), millest esimene puudutab määratlemisel tehtud viga ehk ringmääratlust, teine tõestamisel tehtud viga ehk ringtõestust.

*Circulus in definiendo* puhul tekib määratluses soovimatu ring ja määratlus ebaõnnestub, sest määratluses kasutatud aga meile tundmatu määratletava mõistmiseks tuleb meil vaadata selle määratletava määratlust, milles on taas kasutatud seda alles määratletavat, mille mõistmiseks tuleb vaadata sedasama määratlust ja nii lõpmatuseni.

## Vaata ka
*Tautoloogia
**[[idem per idem]]*
**[[petitio principii]]*
*Hermeneutiline ring
*Refleksiivsus
*Ringkaitse
New Yorgi Cosmos

**New Yorgi Cosmos** (aastail 1977–1978 nimega **Cosmos**) oli Ameerika jalgpalliklubi, mis tegutses aastatel 1971–1985.

Klubi mängis Põhja-Ameerika Jalgpalliliigas. Klubi asus New Yorgis ja selle äärelinnades. 

Aastatel 1975–1977 mängis klubis Pelé.
Hermeneutiline ring

**Hermeneutiline ring** ehk **mõistmise ring** on tõestamisel või määratlemisel tekkiv ring, mida käsitletakse hermeneutilisest aspektist positiivsena.

Laiemas tähenduses on hermeneutilise ringi tunnistamine tekstide tõlgendamise puhul eelduseks nende käsitlemisele terviklikuna, arvestades nende ajaloolist, tekstiloolist, mõisteloolist jne horisonti, st laiemat konteksti. Tekstide tõlgendamise puhul pole võimalik määratleda teksti seoseid selle horisondiga lõplikult, vaid alati jäävad tõlgendusse sisse teatud iseendastmõistetavused, millele on omane, et need on määratletud ringmääratluste kaudu. Erinevalt traditsioonilise loogika vaatenurgast, mille järgi ringmääratlused on soovimatud või isegi halvad (*vitiosus*), leiavad hermeneutilise ringi eestkõnelejad, et ring määratluses ei pruugi olla halb, vaid ringi sisenedes ja seda läbi käies ring kontsentreerub ja fokuseerub ning sel viisil saab tõlgendamise tulemuseks olla teksti mõistmine selle horisondist lähtuvalt.

Hermeneutilise ringi vältimatust tõlgendamisel põhjendatakse sellega, et meil on tõlgendatavast alati olemas eelteadmine või eelarvamus, mille pinnalt me midagi tõlgendama asume. Seda eelarvamust pole võimalik kõrvale jätta või mõne positiivse määratlusega tühistada, vaid pigem on tõlgendamise protsess selline, mille käigus uued teadmised põimitakse juba olemasolevate sisse ning selle käigus toimub eelarvamuste revideerimine. See on aga tsükliline protsess, eelarvamused tühistatakse või kinnitatakse tõlgendamise mitmendal ringil hermeneutilise struktuuri selginemise tõttu, aga mitte ühemõttelise deduktsiooni kaudu. Sestap on loomulikus keeles kirjutatud mitteformaalsete tekstide, näiteks kirjanduse, ajaloo jms tõlgendamisel hermeneutiline ring vältimatu.

Hermeneutilise ringi ideed seostatakse juba Friedrich Daniel Ernst Schleiermacheriga, selle käsitluste poolest on aga eelkõige tuntud Martin Heidegger, kes püüdis anda hermeneutilise ringi mõistele ontoloogilist tähendust, ja Hans-Georg Gadamer, kelle filosoofia läbi on hermeneutilise ringi mõiste saanud humanitaarteadustes üldaktsepteerituks.

## Vaata ka
*Circulus vitiosus
*Idem per idem
*Tautoloogia
Klagenfurt am Wörthersee

**Klagenfurt am Wörthersee** on linn Austrias, Kärnteni liidumaa pealinn. Asub Wörthersee kaldal Sloveenia piiri lähedal. Linn on ümbritsetud kuni 1000 m kõrguste mägedega.

Linna asutas Kärnteni hertsog ja seda on esmamainitud 12. sajandil, kuid see kannatas pidevate üleujutuste all. 1246. aastal asutati linn uuesti looduslikult sobivamas kohas ja sai 1252 linnaõigused. 1514 hävis linn peaaegu täielikult tulekahjus. 1809. aastal laskis Napoleon purustada linnamüürid, jättes alles vaid lühikese lõigu. 1863. sai linn raudteeühenduse.

Klagenfurt on tähtis kultuuri- ja tööstuskeskus. Linnas asub Hypo Group Arena jalgpallistaadion.

Klagenfurtis on sündinud Robert Musil ja Ingeborg Bachmann.

## Viited

## Välislingid
* Klagenfurti koduleht (saksa keeles)
Aafrika Liit

**Aafrika Liit** on 55 Aafrika riigist koosnev organisatsioon, mis asutati 2002. aastal Aafrika Majandusühenduse ja Aafrika Ühtsuse Organisatsiooni õigusjärgse järeltulijana. Liidu eesmärgiks on tagada Aafrikas demokraatia, inimõigused ja jätkusuutlik majandus ning integreerida Aafrika riike majanduslikult ja poliitiliselt.

Aafrika Liit on mõeldud olema tõhusam organisatsioon kui Aafrika Ühtsuse Organisatsioon. Integratsiooni tulemuste seas näeb liit muu hulgas ühtset valuutat, ühtseid kaitsejõudusid ja riiklikke institutsioone. Kavas on rajada ühine keskpank ja kohus. 

Organisatsiooni põhikirjas on põhimõtetena sätestatud riikide suveräänsus, olemasolevate piiride austamine, inimõiguste austamine, Aafrika solidaarsus, koostöö koordineerimine ning vastutus sõja ja näljahäda vastu võitlemise eest. Erinevalt Aafrika Ühtsuse Organisatsioonist pole sätestatud siseasjadesse mittesekkumist. Aafrika Liidul on rahu- ja julgeolekunõukogu, mis sanktsioneerib jõu kasutamise. 

Alates 2004. aastast tegutseb Aafrika Liidu rahuvalvemissioon Dārfūris, liit on osalenud ka muudel rahuvalvemissioonidel oma kontinendil, näiteks Burundis (kevadel 2003), Elevandiluurannikul ja Sudaanis. 

Aastal 2003 sõlmiti korruptsioonivastane lepe. 

Aafrika Liidu peakorter on Addis Abebas (Etioopias), kus riikidel on alalised esindajad (suursaadikud), ja selle tähtsaim võimuorgan on Aafrika Liidu Assamblee (tippkohtumine). Panaafrika Parlament pidas esimese istungjärgu septembris 2004. Afrika Liitu juhib esimees, kelle ametiaeg on 1 aasta ja kelleks on mõne liikmesriigi riigipea või valitsusjuht. Organisatsiooni igapäevatööd korraldab peasekretär. Esimene peasekretär oli endine Elevandiluuranniku välisminister Amara Essy.

Eesti esimene suursaadik Aafrika Liidu juures Paul Teesalu astus ametisse 22. aprillil 2013.

## Liikmed
Aafrika Liit hõlmab peaaegu kõiki Aafrika riike. Maroko lahkus Aafrika Ühtsuse Organisatsioonist 1984. aastal protestiks Lääne-Sahara liikmeks võtmise vastu ega astunud Aafrika Liitu.  2009. aastal peatati Madagaskari liikmesus, 2012. aastal Mali ja Guinea-Bissau liikmesus.

Aastal 2008 peatati Guinea liikmesus, 2009. aastal Eritrea liikmesus ning 2010. aastal Nigeri liikmesus, kuid nende liikmesus hiljem taastati. Nigeri liikmesus peatati taas 2023. aasta 22. augustil.

29. juulil 2011 sai liidu 54. liikmeks Lõuna-Sudaan.

## Aafrika Liidu esimehed

*2008–2009 Jakaya Kikwete (Tansaania)
*2009–2010 Mu‘ammar al-Qadhdhāfī (Liibüa)
*2010–2011 Bingu wa Mutharika (Malawi)
*2011–2012 Teodoro Obiang Nguema Mbasogo (Ekvatoriaal-Guinea)
*2012–2013 Yayi Boni (Benin)
*2013–2014 Hailemariam Desalegn (Etioopia)
*2014–2015 Mohamed Ould Abdel Aziz (Mauritaania)
*2018–2019 Paul Kagame (Rwanda)
*2019–2020 ‘Abd al-Fattāḩ Khalīl as-Sīsī (Egiptus)
*2020–2021 Cyril Ramaphosa (Lõuna-Aafrika Vabariik)
*2021-2022 Félix Tshisekedi
*2022–2023 Macky Sall (Senegal)
*2023–2024 Azali Assoumani (Komoorid)

## Viited

## Välislingid
*Aafrika Liidu koduleht